armvectores/hy_wikipedia_2023 huggingface dataset:
Natural Seeds

Natural Seeds, Արտո Թունջբոյաջյանի գլխավորած «Armenian Navy Band» խմբի 4-րդ ալբոմն է, թողարկվել է 2006 թվականին «Svota Music» լեյբլի կողմից, տևողությունը - 46 ր. 35վ.:


=== Երգացանկ ===
Ջուր (Water) - 1:27
Գետ (River) - 5:57
Օվկիանոս (Ocean) - 3:29
Արև (Sun) - 1:04
Օդ (Air) - 8:17
Երկիր (Earth) - 3:47
Կրակ (Fire) - 5:48
Սերմ (Seed) - 4:27
Նուռ (Pomegranate) - 4:39
Ծիրան (Apricot) - 7:20
Կյանք (Life) - 0:48
Կենսաբժշկական ճարտարագիտություն

Կենսաբժշկական ճարտարագիտությունը (ԿԲՃ) կամ բժշկական ճարտարագիտությունը` ճարտարագիտական սկզբունքների և դիզայնի կոնցեպտների կիրառումն է բժշկության և կենսաբանության ոլորտում, առողջապահական նպատակներով (օրինակ՝ ախտորոշում կամ բուժում)։ Այս ոլորտը նպատակ ունի փակել ճարտարագիտության և բժշկության միջև եղած անջրպետը՝ համատեղելով ճարտարագիտության խնդիրների լուծման հմտությունները, բժշկական և կենսաբանական գիտությունների հետ՝ առողջապահությունն առաջ տանելու նպատակով, ներառյալ ախտորոշումը, մոնիտորինգը և թերապիան։ Կենսաբժշկական ճարտարագետի լիազորությունների շրջանակում կարող է նաև ընդգրկված լինել բժշկական սարքավորումների ընթացիկ կառավարումը և սպասարկումը հիվանդանոցներում ՝ պահպանելով արդյունաբերության համապատասխան չափանիշները։ Սա իր մեջ ներառում է բժշկական սարքավորումների գնումները, առօրյա փորձարկումը և սպասարկումը, որը հիվանդանոցներում կատարում է մասնագետ այլ կերպ հայտնի որպես կենսաբժշկական սարքավորումների տեխնիկ (Biomedical Equipment Technician (BMET)) կամ որպես կլինիկական ճարտարագետ։
Կենսաբժշկական ճարտարագիտությունը վերջերս հանդես է գալիս որպես առանձին ուսում ի տարբերություն ճարտարագիտության շատ այլ ոլորտների։ Նման էվոլյուցիան տարածված է երբ նոր ոլորտը անցում է կատարում արդեն իսկ կայացած ոլորտների միջդիսցիպլինար մասնագիտացում լինելուց, դեպի ինքնին ոլորտ կամ մասնագիտացում։ Կենսաբժշկական ճարտարագիտության ոլորտում աշխատանքի մեծ մասը բաղկացած է հետազոտությունից և մշակումից, իր մեջ ներառելով լայն ենթաոլորտներ (տես ստորև)։ Կենսաբժշկական ճարտարագիտության ստեղծած հայտնի հավելվածներից են կենսահամատեղելի պրոթեզները, տարբեր ախտորոշիչ և թերապևտիկ բժշկական սարքերը, սկսած կլինիկական սարքավորումներից մինչև միկրո-իմպլանտներ, ընդհանուր ախտորոշիչ սարքավորումները, ինչպիսիք են ՄՌՇ֊ը և ԷՍԳ֊ը, ռեգեներատիվ հյուսվածքների աճը և դեղանյութերը։


== Ծանոթագրություններ ==
Սուխայա Մայաչկա (գյուղ, Նովի Սանժարիի շրջան)

Սուխայա Մայաչկա (ուկրաիներեն՝ Суха Маячка), գյուղ Ուկրաինայի Պոլտավայի մարզի Նովի Սանժարիի շրջանում։
2001 թվականի տվյալներով Սուխայա Մայաչկա գյուղում բնակվում էր 490 մարդ։ Բնակավայրը զբաղեցնում է 2991 կմ² տարածք։ Բնակչության խտությունը կազմում էր 163,82 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Փեորիա շրջան (Իլինոյս)

Փեորիա շրջան (անգլ.՝ Peoria County), ԱՄՆ Իլինոյս նահանգի 102 վարչական միավորներից մեկը։ Ընդհանուր տարածությունը 1.606 կմ² է, բնակչությունը՝ 186.494 մարդ (2010 թ. տվյալներով)։ Շրջկենտրոնն է Պեորիա բնակավայրը։ Կազմավորվել է 1825 թ.։
Դիտակ (այլ կիրառումներ)

Դիտակ, կարող է վերաբերել՝

Դիտակ - գյուղ Հայաստանի Արարատի մարզում
Դիտակ - հանրամատչելի ամսագիր
Դիտակ - լեռ Կիլիկիայում, Կիլիկյան Տավրոս լեռներում
Դիտակ - շաբաթաթերթ, հրատարակվել է 1906 թվականին Թիֆլիսում
Դիտակ - կրոնական, ուսումնական և քաղաքական շաբաթաթերթ, ապա՝ երկօրյա
Պոնֆեռադա

Պոնֆեռադա (իսպ.՝ Ponferrada), քաղաք և մունիցիպալիտետ Իսպանիայում։ Մտնում է Լեոն պրովինցիայի մեջ՝ Կաստիլյա և Լեոն ինքնավար համայնքում։ Մունիցիպալիտետը գտնվում է Էլ Բյերսօ շրջանի կազմում։ Զբաղեցնում է 283 կմ² մակերես։ Բնակչությունը՝ 68767 մարդ (2010)։ Պրովինցիայի վարչական կենտրոնից գտնվում է 116 կմ հեռավորության վրա։
2011 թվականի սեպտեմբերի 2-ին ավարտվում է 13-ր փուլը ամենօրյա հեծանվավազքի ճանապարհը։ 2014 թվականին քաղաքն ընդունում է աշխարհի առաջնության մայրուղային հեծանվավազքը։
Պատկերասրահ
Smile

«Smile» (անգլ․-ից՝ Ժպիտ), բրիտանական ռոք խումբ, որը հայտնի է որպես Queen ռոք խմբի նախորդը։ Նրա կազմում էին կիթառահար Բրայան Մեյը, վոկալիստ և բաս կիթառահար Թիմ Ստաֆելը և թմբկահար Ռոջեր Թեյլորը։


== Պատմություն ==
1968 թվականի հոկտեմբերին խումբը ձևավորվել է Բրայան Մեյի և Թիմ Ստաֆելի կողմից։ Խմբի համար թմբկահարի որոնմամբ զբաղվել է Մեյը։ Նա սովորել է Լոնդոնի «Իմպերիալ քոլեջում» և այդ ուսումնական հաստատության հայտարարությունների տախտակի վրա կախել է հայտարարությունը։ Հայտարարության մեջ ասվում էր, որ խմբին պահանջվում է թմբկահար Միթչ Միթչելի և Ջինջեր Բեյքերի ոճով նվագելու համար։ Լսման է եկել ուսանող ատամնաբույժ Ռոջեր Թեյլորը, ով Մեյի վրա տպավորություն է թողել իր թմբուկների գործիքակազմի ճշգրտությամբ և դարձել է խմբի հարվածայիններով երաժիշտը։ Բացի Մեյից, Ստաֆելից և Թեյլորից, սկզբնական կազմ են մտել Մայք Գրոուզը (բաս), Քրիս Սմիթը, Ջոն Հարիսը և Ֆիլը (ստեղնաշարային գործիքներ)։
1969 թվականի փետրվարին Հարիսը և Սմիթը լքել են խումբը, իսկ փետրվարի 27-ին Smile-ը (առանց Գրոուսի) ունեցել է բարեգործական համերգ։ Այդ ելույթը հիշատակվել է «Times» թերթում, ինչը դարձել է խմբի նվաճումներից մեկը։ Բայց, այնուամենայնիվ, «Smile»-ի գլխավոր ձեռքբերումը Pink Floyd-ի համերգում ելույթ ունենալն էր։
Լարված ուսման և որևէ մենեջմենթի բացակայության պատճառով, 1970 թվականի գարնանը Թիմ Ստաֆելը լքել է խումբը։ Նրան փոխարինելու է եկել Ֆրեդի Մերկուրին, իսկ մշտական բասիստ է մնացել Մայք Գրոուզը։ 1970 թվականի հունիսին խումբը փոխել է անվանումը Queen-ի վրա։


== Սկավառակագրություն ==
Gettin Smile (Ալբոմը թողարկվել է 1982 թվականի սեպտեմբերի 23-ին միայն Ճապոնիայում)
Ghost Of A Smile (Ալբոմը թողարկվել է 1997 թվականին միայն Հոլանդիայում)


== Ծանոթագրություններ ==


== Արտաքին հղումներ ==
Ghost of a Smile ալբոմի մասին
Ghost of a Smile ալբոմի երգերի տեքստեր
Կալիքսթ Բեյալա

Կալիքսթ Բեյալա (ֆր.՝ Calixthe Beyala, հոկտեմբերի 26, 1961(1961-10-26), Դուալա, Կամերուն), Կամերունում ծնված ֆրանսիացի գրող, Ֆրանսիական ակադեմիայի գլխավոր մրցանակի դափնեկիր։


== Կենսագրություն ==
Բեյալան ծնվել է Կամերունի Դուալա քաղաքում գտնվող բամիլեկե և բեթի ժողովուրդների ներկայացուցիչների ընտանիքում։ Կրթություն է ստացել տեղի դպրոցում, այնուհետև Կենտրոնական Աֆրիկայի Հանրապետության Բանգուի քաղաքի ճեմարանում, որից հետո՝ տասնյոթ տարեկան հասակում նա շահել է կրթաթոշակ Փարիզում սովորելու համար և տեղափոխվել Եվրոպա։ Հյուսիսային Փարիզի Սորբոնի համալսարանից ստացել է ժամանակակից գրականության բակալավրի աստիճան։ 2005-2012 թվականներին եղել է «Afrique magazine»  ֆրանկոֆոն ամսագրի սյունակագիր։ Ամսագիրը նվիրված է Աֆրիկա մայրցամաքին։
Զբաղվում է գրական գործունեությամբ, Մի քանի տարի Իսպանիայում մնալուց հետո նա 23 տարեկան հրատարակել է իր առաջին գիրքը՝ «C'est le soleil qui m'a brûlée»: 1996 թվականին արժանացել է Ֆրանսիական ակադեմիայի գլխավոր մրցանակի՝ «Կորցրած պատիվը» (ֆր.՝ Les Honneurs perdus) վեպի համար։ 
Իր ստեղծագործություններում Բեյալան ոգեշնչված է եղել մորաքրոջ և տատի կյանքի պատմություններից և Կամերունի ժողովուրդների բանահյուսությունից։


== Մատենագրություն ==
Beyala C. C'est le soleil qui m'a brûlée (фр.). — Paris: Stock, 1987. — 174 с.
Beyala C. Tu t'appelleras Tanga (фр.). — Paris: Stock, 1988. — 202 с.
Beyala C. Les Honneurs perdus (фр.). — Paris: Albin Michel, 1996. — 411 с.
Beyala C. La Petite Fille du réverbère (фр.). — Paris: Albin Michel, 1998. — 412 с.
Beyala C. Lettre d'une Afro-Française à ses compatriotes (фр.). — Paris: Mango, 2000. — 96 с.
Beyala C. La Plantation (фр.). — Paris: Albin Michel, 2005. — 464 с.


== Ծանոթագրություններ ==


== Արտաքին հղումներ ==
"Calixthe Beyala", The Literary Encyclopedia
Article, "Neither Here nor There: Calixthe Beyala's Collapsing Homes" by Ayo Abiétou Coly, from Research in African Literatures (33: 2)
"Calixthe Beyala : writing in the margins", Africultures, Boniface Mongo-Mboussa
"Calixthe Beyala, or the Literary Success of a Cameroonian Woman Living in Paris", Jean-Marie Volet, World Literature Today, Vol. 67, No. 2 (Spring, 1993), pp. 309–314
Charles Salé, Calixthe Beyala: analyse sémiotique de Tu t'appelleras Tanga, Harmattan, 2005, 978-2-7475-9716-6
Օռլեանականներ

Օռլեանականներ, միապետական խմբավորում Ֆրանսիայում։ 1830 թվականի սկզբին հանդես էր եկել գահի նկատմամբ Լուի Ֆիլիպ Օռլեանցու հավակնությունների պաշտպանությամբ։ 1830 թվականի գարնանը ձևավորվել էր որպես կուսակցություն։ Հուլիսյան հեղափոխություն 1830 թվականի ժամանակ Օռլեականները գահ էին բարձրացրել Լուի Ֆիլիպ Օռլեանցուն։ Հուլիսյան միապետության ընթացքում (1830-1848) իշխել էին Ֆրանսիայում։ 1848 թվականի հեղափոխությունից հետո միավորվել էին լեգիտիմիստների հետ։ Ակտիվ մասնակցություն էին ցուցաբերել 1871 թվականի Փարիզի կոմունայի ջախջախմանը։ Պատրիս Մակ-Մահոնի միապետական հեղաշրջման անհաջող փորձին, իսկ հետագայում բուլանժականությանը (շովինիստական շարժում, 1888-1889 թվականներին) մասնակցելուց հետո հեռացել էին քաղաքական ասպարեզից։
Ապոլլոնովկա (գյուղ, Եմելչևի շրջան)

Անվան այլ կիրառումների համար տե՛ս՝ ԱպոլլոնովկաԱպոլլոնովկա (ուկրաիներեն՝ Аполлонівка), գյուղ Ուկրաինայի Ժիտոմիրի մարզի Եմելչևի շրջանում։
2001 թվականի տվյալներով Ապոլլոնովկա գյուղում բնակվում էր 144 մարդ։ Բնակավայրը զբաղեցնում է 0,543 կմ² տարածք։ Բնակչության խտությունը կազմում էր 265,19 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Խաչփառ

Խաչփառ (մինչև 1935 թ.` Խաչափարախ, մինչև 1991 թ.` Զահմեթ),
գյուղ Հայաստանի Հանրապետության Արարատի մարզի Մասիսի տարածաշրջանում, Հրազդան գետի աջ ափի հարթավայրում, թաղված այգիների մեջ։ Հեռավորությունը մարզկենտրոնից՝ 25 կմ հյուսիս-արևմուտք, բարձրությունը ծովի մակերևույթից՝ 847 մ։ Խաչփառ է վերանվանվել 1991 թ. ապրիլի 3-ին։


== Բնակչություն ==
Ըստ ՀՀ 2011 թ. մարդահամարի արդյունքների` Խաչփառի մշտական բնակչությունը կազմել է 2049, առկա բնակչությունը` 1934 մարդ։ Մինչև 1989 թ. բնակեցված է եղել հիմնականում ադրբեջանցիներով, այնուհետ` հայերով։ Խաչփառի բնակչության փոփոխությունը ժամանակի ընթացքում` ստորև.


== Տնտեսություն ==
Բնակչությունը զբաղվում է այգեգործությամբ, անասնապահությամբ և բանջարաբուծությամբ։


== Տես նաև ==
Խաչփառի պատմության և մշակույթի անշարժ հուշարձանների ցանկ


== Ծանոթագրություններ ==


== Արտաքին հղումներ ==
Էջը Արարատի մարզպետարանի կայքում Archived 2012-04-13 at the Wayback Machine.
Համայնքի ղեկավարի Էջը Արարատի մարզպետարանի կայքում Archived 2013-08-13 at the Wayback Machine.
Օգյուստ Կոնտ

Օգյուստ Կոնտ  (ֆր.՝ Isidore Marie Auguste François Xavier Comte, հունվարի 19, 1798(1798-01-19)[…], Մոնպելիե, Առաջին ֆրանսիական հանրապետություն - սեպտեմբերի 5, 1857(1857-09-05)[…], Փարիզ, Ֆրանսիական երկրորդ կայսրություն), նշանավոր ֆրանսիացի փիլիսոփա և սոցիոլոգ, պոզիտիվիզմի նախահայր։


== Կենսագրություն ==
Ծնվել է Մոնպելիե քաղաքում 1798 թ. պաշտոնյայի ընտանիքում։ Սովորել է Փարիզի Պոլիտեխնիկական դպրոցում։ Ազատամտության համար վտարվելով դպրոցից՝ դառնում է մաթեմատիկայի տնային ուսուցիչ։ 1817-24 թթ. աշխատել է քարտուղար Սեն-Սիմոնի մոտ՝ յուրացնելով սոցիալիստ մտածողի շատ գաղափարներ։ Սեն-Սիմոնի հետ խզումից հետո նա այլևս երբեք հաստատուն վաստակով աշխատանք չի ունեցել։ 1840-ական թթ. կարդացել է դասախոսություններ Պոլիտեխնիկական ընկերությունում բանվորների համար։ 1848 թ. ունկնդիրների խմբով և դրան հարող ուսանողներով կազմակերպել է պոզիտիվիստական ընկերություն, որի խնդիրն էր ժողովրդի դաստիարակումը և ուսուցումը պոզիտիվիստական աշխարհայացքի ոգով։ Մահացել է 1857 թ. միայնակ և խելագար համարված։


== Հիմնական երկերը ==
1830-1842 թվականների միջև հրատարակել է «Պոզիտիվ փիլիսոփայության դասընթաց» իր գլխավոր գործը (6 հատոր), 1844 թվականին՝ «Փիլիսոփայական տրակտատ հանրամատչելի աստղաբաշխության մասին», «Դատողություն պոզիտիվ փիլիսոփայության ոգու մասին», 1848-1851 թվականներին՝ «Դատողություն ամբողջության մեջ վերցված պոզիտիվիզմի մասին», 1851 թվականին՝ «Պոզիտիվիստական կատեխիզիս», 1851-1854 թվականներին՝ «Պոզիտիվ քաղաքականության համակարգ կամ մարդկության կրոնը սահմանող տրակտատ» (4 հատոր), 1855 թվականին՝ «Կոչ պահպանողականներին», 1856 թվականին՝ «Սուբյեկտիվ սինթեզ»։


== Ուսմունք ==
Կոնտի պոզիտիվ մեթոդի հիմնական գաղափարը գիտության անջատումն է մետաֆիզիկայից և աստվածաբանությունից։ Ճշմարիտ գիտությունը բնութագրվում է այն բանով, որ հրաժարվում է «անլուծելի» հարցերից, որոնք չի կարելի ոչ հաստատել, ոչ հերքել փորձի ու դիտարկման միջոցով։ Ոչ գիտական հարցեր են, ըստ Կոնտի, իրերի էության և պատճառների մասին հարցերը։ Գիտության խնդիրը երևույթների միջև կայուն, կրկնվող կապերի բացահայտումն է։
Մշակել է գիտությունների դասակարգում՝ հենվելով դրանց օբյեկտիվ հատկանիշների վրա՝ վերացական և կոնկրետ։ Վերացական գիտությունները ուսումնասիրում են երևույթների որոշակի կատեգորիաների օրենքները, կոնկրետ գիտությունները՝ այդ օրենքների կիրառումը մասնավոր բնագավառներում։ Վերացական գիտություններ է համարել աստղաբաշխությունը, ֆիզիկան, քիմիան, կենսաբանությունը և սոցիոլոգիան (նա է համարվում «սոցիոլոգիա» եզրույթի ստեղծողը)։ Սոցիոլական երևույթները, ըստ Կոնտի, աչքի են ընկնում առավել բարդությամբ և մյուս բոլոր երևույթներից իրենց կախվածությամբ։
Ժխտելով առանձին, միմյանցից մեկուսացված փաստերի ճանաչման հնարավորությունը՝ Կոնտը պահանջում էր հետազոտել դրանց փոխադարձ կապերը, զննել դրանց ֆունկցիոնալ գործունեությունն այն ընդհանրությունների շրջանակում, որոնց մեջ դրանք մտնում են։ Գտնում էր, որ ամբողջականը ավելի մեծ չափով է մատչելի հետազոտության, քան նրանում գործող երևույթները։


== Ծանոթագրություններ ==
Ռոբերտ Դաունի (այլ կիրառումներ)

Ռոբերտ Դաունի անուն ազգանունը կարող է վերաբերել հետևյալ անձանց .

Ռոբերտ Դաունի Ավագ - ռեժիսոր, ծն. 1935 թ.
Ռոբերտ Դաունի Կրտսեր - դերասան, ծն. 1965 թ
Էսքիվա Ֆալկաո

Էսքիվա Ֆալկաո Ֆլորենտինո (պորտ.՝ Esquiva Falcão Florentino, դեկտեմբերի 12, 1989(1989-12-12), Վիտորիա, Բրազիլիա), բրազիլացի բռնցքամարտիկ, 2011 թվականի Աշխարհի առաջնության բրոնզե մեդալակիր, 2012 թվականի Օլիմպիական խաղերի արծաթե մեդալակիր։ Բրազիլացի բռնցքամարտիկ Յամագուչի Ֆալկաո Ֆլորենտինոյի եղբայրն է։


== Կենսագրություն ==
2011 թվականին մասնակցել է Բաքվում անցկացվող Աշխարհի առաջնութանը, որտեղ կիսաեզրափակչում պարտվել է ճապոնացի Ռյոտ Մուրատին։ 2011 թվականի Աշխարհի առաջնության ժամանակ արժանացավ բրոնզե մեդալի և ձեռք բերեց ուղեցույց դեպի 2012 թվականին Լոնդոնում անցկացվող Օլիմպիական խաղեր։
2012 թվականի Օլիմպիական խաղերի ժամանակ հաղթել է ադրբեջանցի Սուլթան Միգիտինովին, հունգարացի Զոլտան Հարչշային և բրիտանացի Էնթոնի Օգոգոյին։ Վերջին խաղում (ֆինալում) կրկին պարտվել է ճապոնացի Ռյոտ Մուրատին։


== Ծանոթագրություններ ==
Արտագաղթած կարոտ

«Արտագաղթած կարոտ», հայ գրող Դավիթ Սամվելյանի երրորդ ժողովածուն (առաջին ժողովածուն լույս է տեսել 2010 թվականին «Լուսե Երազ» խորագրով, երկրորդը՝ 2014 թվականին «Նա և Նրա» խորագրով) և ներառում է 36 արձակ բանաստեղծություն, էսսե, նամակագրության ոճին պատկանող գրվածքներ ու պատմվածքներ, որոնք հատվածաբար տեղ են գտել 2014-2015 թվականներին հեղինակի բլոգում։
Ժողովածուն վերահրատարակվել է 2019 թվականին։


== Քաղվածքներ ==
«Մի քանի կիլոմետրանոց այս քաղաքում մեզ բաժանում է ընդամենը մի քանի կիլոմետր, իսկ մեր կարոտներն անսահման են... »
«Պատահում է, որ հեռանալով հետ ես ուղարկում մարդուն, սակայն նա մնում է հենց մեջտեղում, կես ճանապարհին` քեզանով լցված բայց քեզանից զուրկ... »
«Կարոտներն էլ են մեր երկրից արտագաղթողների պես։ Երկար չեն կարողանում մնալ հեռվում։ Երբ ցրտերն ընկնում են, նորից վերադառնում են ու սկսում մի տեսակ ջերմացնել... »
«Ամենահեշտ բանն է փախչել իրականությունից, սակայն ամենացավոտ զգացողությունն ես ունենում, երբ իրականությունն է փախնում քեզանից»
«Երբեմն մարդուն պետք է թողնես, որ հեռանա, որովհետև պատահում է, հրաժեշտն ու հեռացումն ավելի գեղեցիկ է լինում, քան ներկայությունը»
«Ամենագեղեցիկ հանդիպումները, դեռևս չկայացած հանդիպումներն են»
«Երբ երկրի սահմանները լքում են այլևս չվերադառնալու մտքով կամ լավ կյանքի ակնկալիքով, դա կոչվում ենք
արտագաղթ, իսկ երբ երկրագնդի սահմաններն ենք լքում, դա արդեն ոչ ինքնակամ արտագաղթ է դառնում կյանքից, այլ կերպ ասած՝ մահ... »
«Կյանքում միշտ կամ մենք ենք հեռանում կամ մեզանից են հեռու գնում։ Հեռացումները միշտ ուղեկցվում են արցունքներով՝ ուրախության կամ տխրության, սակայն երբեմն էլ հոգիդ է լալիս իր անտես աչքով»
«Հաճախ սիրում ենք հոգին, երբեմն էլ ամբողջ հոգով, ու միշտ, անվերջ կոտրում սրտեր. մեկ նրանց տիրելու համար, մեկ էլ տիրացած սրտից դուրս պրծնելու համար»
«Դու հեռացար, չիմանալով, որ աշնանը մեռնող սերն ամենացավոտն է, որ աշնան հեռացումներն անվերադարձ են, իսկ հետքերը՝ լվացվում են հենց նույն անձրևով, սակայն արդեն ուրիշ ու նոր կաթիլներով... »Առաջաբան
Չափագրում
Սահմանազատում
Պատրանք N1
Պատրանք N2
Պատրանք N3
Ճանապարհ դեպի...(մաս 2) 
Զարկ N1
Մի արկղ երջանկություն
Կաթնագույն երազ
Գունաթափում
Առաջին վերք-Լռություն
Երկրորդ վերք-Հեռավորություն
Երրորդ վերք-Սառնություն
Չորրորդ վերք –Դատարկություն
Հինգերորդ վերք-Մենություն
Վեցերորդ վերք-Ցասում
Ծանր Դատարկություն
Մի քայլ հեռու
Արտագաղթած Կարոտ
ԱնՀրաժեշտ
Անէացած Դու
Նամակ Անծանոթուհուն-Հետդարձի երկխոսություն
Անարև Բարև
Դա այն օրն էր, երբ արևը թրջվեց
Յոթերորդ վերք (վերջին)- Հատուցում
Երկնքում կնքված լռություն
Ճանապարհ դեպի... (մաս 3-րդ) – Հանգրվան
Անձրևագիր համբույր
Հոգեկորույս
140X190
Կուրացած Խոսքեր
Ասում են
Սիրացնոր
Կարոտից արտագաղթած
Վերջաբանի փոխարեն


== Հրատարակչության տվյալներ ==
Խմբագիր-սրբագրիչ՝ Աննա Ալեքսանյան
Սրբագրիչ՝ Քրիստինե Ասատրյան, իսկ 2019 թվականի վերահրատարակության սրբագրիչը՝ Օֆելի Դալաքյան
Համակարգչային ձևավորում՝ Էդվարդ Սեփանյան


== Ծանոթագրություններ ==


== Արտաքին հղումներ ==
Մեջբերումներ Արտագաղթած կարոտ գրքից
Անվերադարձ արտագաղթած կարոտներ. Դավիթ Սամվելյանի նոր ժողովածուն կներկայացվի ընթերցողներին
Այս կյանքում միշտ կամ մենք ենք հեռանում, կամ մեզանից են հեռանում. Դավիթ Սամվելյանի «Արտագաղթած կարոտը»՝ շուտով
Ալբանագիտություն

Ալբանագիտություն, գիտության ճյուղ, որն ուսումնասիրում է ալբաներենը, ալբան ժողովրդի մշակույթը, արվեստը, գրականությունը, տարազը, պատմությունը՝ հիմնական ուշադրությունը նվիրելով ալբաներենին և կիրառելով համապատասխան գիտական մեթոդներ։


== Պատմություն ==

Ալբանագիտության հիմնադիր ընդունված է համարել 18-րդ դարի գիտնական Յոհան Էրիխ Թունմանին. նա պնդում էր, որ ալբանացիները ուրույն ազգություն են՝ զարգացնելով նրանց իլլիրիական ծագման մասին տեսությունը։ Ավելի ուշ Գուստավ Մայերն ապացուցեց, որ ալբաներենը հնդեվրոպական լեզվաընտանիքի լեզուներից է։
Ալբանագիտության զարգացման գործում զգալի ավանդ են ներդրել նաև Նորբերտ Յոկլը, Միլան Շուֆլայը, Ֆրանց Նոպչա ֆոն Ֆելսյո-Սվիլասը, Կարլ Ռեյնհոլդը, Էքրամ Չաբեյը...
Հումանիտար գիտության այդ ճյուղն իր տարբեր ենթաճյուղերով առավել համակարգված ձևով առաջ է տարվել Տիրանայի ալբանագիտության թագավորական ինստիտուտի, հետագայում՝  Կոսովոյի վարչական կենտրոն Պրիշտինայի ալբանագիտության ինստիտուտի և Ալբանիայի գիտությունների ակադեմիայի ծավալած գործունեության շնորհիվ. գիտական այդ օջախները հիմնադրվել են համապատասխանաբար 1940, 1960 և 1972 թվականներին։


== Ծանոթագրություններ ==


== Արտաքին հղումներ ==
International Network of Albanology
Դոբրինսկոե (գյուղ, Սուզդալսկի շրջան)

Դոբրինսկոե (ռուս.՝ Добрынское), գյուղ Ռուսաստանի Վլադիմիրի մարզի Սուզդալսկի շրջանի կազմում։
Բնակչությունը 2010 թվականին գրանցված տվյալներով կազմում էր 752 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դրոմենի

Դրոմենի (ֆր.՝  Dromesnil), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 108 մարդ, բնակչության խտությունը` 20.07 մարդ/կմ²։ Բնակավայրը զբաղեցնում է 5.38 կմ² տարածք։


== Աշխարհագրություն ==
Գտնվում է Փարիզ քաղաքից 120 կմ հյուսիս, Ամյեն քաղաքից 31 կմ արևմուտք։


== Բնակչություն ==


== Տնտեսություն ==
2010 թվականին ուներ 64 աշխատունակ (15-64 տարեկան)  բնակիչ, որոնցից ակտիվ էին 41-ը, իսկ ոչ ակտիվները` 23։ Ակտիվության ցուցանիշը կազմում է 64,1 %։ 41 աշխատունակ մարդկանցից աշխատել է 36 անձ (21 տղամարդ և 15 կին)։ Գործազուրկ են եղել 5 անձ (1 տղամարդ և 4 կին)։ 23 անաշխատունակներից 5-ը եղել են աշակերտներ կամ ուսանողներ, 11-ը` թոշակառուներ, իսկ 7-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Աղյազըշ

Աղյազըշ, լեռնանցք Փոքր Կովկաս լեռնահամակարգում։ Սյունյաց լեռների հյուսիսային հատվածում։ Նշված է Կովկասի 5-վերստանոց քարտեզում։


== Ծանոթագրություններ ==
Պատրոսի համալսարան

Պատրոսի համալսարան (հունարեն՝ Πανεπιστήμιο Πατρών, անգլ.՝ University of Patras), հունական պետական համալսարան, գտնվում է Պատրաս քաղաքում։ Հունաստանի մեծությամբ երրորդ համալսարանն է։ Ներառված է աշխարհի երկու հարյուր համալսարանների ցանկում։


== Պատմություն և գործունեություն ==
Համալսարանը հիմնադրել է հունական կառավարությունը 1964 թվականի նոյեմբերի 11-ին որպես ինքնուրույն ուսումնական հաստատություն։ Տեղակայված է Պատրոս քաղաքի կենտրոնում։ Ունի կամպուս, որի մակերեսը կազմում է մոտ 600 ակր, գտնվում է Ռիո քաղաքի մոտ և ունի նույն անվանումը։ Կամպուսը բացվել է 1966 թվականի նոյեմբերի 30-ին, երբ Պատրոս քաղաքը նշում էր իր հովանավորի՝ Անդրեաս առաքյալի օրը, որը պատկերված է համալսարանի պատկերանշանի վրա։ Ավելի ուշ կառուցվել է երկրորդ կամպուսը Ագրինիոն քաղաքում։
Համալսարանն ունի հինգ դպրոց, որոնցում ներառված են 24 ֆակուլտետ.

բնական գիտությունների դպրոց (հիմնադրվել է 1966 թվականին),
ճարտարագիտական (պոլիտեխնիկական) դպրոց (հիմնադրվել է 1983 թվականին),
հումանիտար և սոցիալական գիտությունների դպրոց (հիմնադրվել է 1989 թվականին),
բժշկագիտական դպրոց (հիմնադրվել է 1977 թվականին),
բիզնեսի և կառավարման դպրոց (հիմնադրվել է 2013 թվականին)։Բուհում կա 112 լաբորատորիա, որտեղ ուսանողներն անցկացնում են գիտական հետազոտություններ՝ ներառյալ եվրոպական հետազոտական ESPRIT, EURECA, RACE, LRE, BRITE-EURAM, IMPACT և այլ ծրագրեր։ Համալսարանի աշխատանքը գնահատում է հունական Hellenic Quality Assurance and Accreditation Agency (HQAA) գործակալությունը։
Հետաքրքիր է, որ համալսարանի բուսաբանական այգում աճում են Հունաստանի Կարմիր գրքում գրանցված Phitosia բույսը, որը պահպանվում է համաեվրոպական և պետական մակարդակով։


== Հայտնի շրջանավարտներ ==
Լուկաս Յորկաս՝ երգիչ, Գերմանիայում կայացած Եվրատեսիլ 2011-ի Հունաստանի ներկայացուցիչ
Խրիստոս Լասկարիս՝ բանաստեղծ
Նիկիֆորոս՝ երգիչ, հունական «X Factor II» շոուի մասնակից
Պետրոս Բոզինիս՝ Կոստանդնուպոլսի տիեզերական պատրիարքության արքեպիսկոպոս


== Ծանոթագրություններ ==


== Արտաքին հղումներ ==
Պաշտոնական կայք
Պատրոսի համալսարան
Պատրոս քաղաքի համալսարան
(1807) Սլովակիա

(1807) Սլովակիա (անգլ.՝ Slovakia), աստերոիդ աստերոիդների հիմնական գոտում։ Հայտնաբերվել է 1971 թվականի օգոստոսի 20-ին Միլան Անտալի կողմից Սկալանտե Պլեսոյում։
Միջին հեռավորությունը Արեգակից կազմում է 2,225664 ա. մ., առավելագույնը մոտենում է 1,8286 ա. մ. հեռավորության վրա և հեռանում 2,6227 ա. մ.։ Արեգակի շուրջ մեկ ամբողջական պտույտ է կատարում 1212,8 երկրային օրվա ընթացքում, իր ուղեծրով շարժվելով միջինում 0,296835 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,49° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1807) Սլովակիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Անատոլի Զինևիչ

Անատոլի Վլադիմիրի Զինևիչ (ուկրաիներեն՝ Анатолій Володимирович Зіневич, նոյեմբերի 20, 1932(1932-11-20), Խմելնիցկի, Վիննիցայի մարզ, Ուկրաինական ԽՍՀ, ԽՍՀՄ - օգոստոսի 1, 2000(2000-08-01), Երևան, Հայաստան)՝ գեներալ-լեյտենանտ ծնունդով ուկրաինացի, ում համար «Հայաստանը դարձավ երկրորդ հայրենիք», Լեռնային Ղարաբաղի պաշտպանության բանակի հրամանատար։


== Կենսագրություն ==
Անատոլի Զինևիչը ծնվել է 1932 թ. Ուկրաինայի Խմելնիցկ քաղաքում։ 1953 թվականին ընդունվել է Պրոսկուրովյան տանկային ուսումնարան, որն ավարտելուց հետո ուսումը շարունակել է Ֆրունզեի անվան ռազմական ակադեմիայում։ Ավարտել է ԽՍՀՄ զինված ուժերի ղեկավար կազմի բարձրագույն ակադեմիական դասընթացները։ 1975-1976 թթ. իբրև ռազմական խորհրդատու ծառայել է Սոմալիում և Եթովպիայում։ Հինգ տարի կռվել է Աֆղանստանում, 1983-1986 թթ. Աֆղանստանում տեղակայված խորհրդային 40-րդ բանակի օպերատիվ բաժնի պետն էր։ 1992 թ.-ի հունիսից մինչև 1997 թ.-ի մայիս գեներալ Զինևիչը ծառայում էր Լեռնային Ղարաբաղում, նախ որպես պաշտպանության նախարարի խորհրդական, շտաբի պետի տեղակալ, իսկ 1994 թ.-իցՙ ԼՂՀ պաշտպանության բանակի գլխավոր շտաբի պետ։ 1997 թ.-ին նշանակվեց ՀՀ պաշտպանության նախարարի տեղակալ։ 1995 թ.-ին պարգևատրվել է առաջին աստիճանի «Մարտական խաչ» շքանշանով։
Հայ ազգի նվիրյալ Անատոլի Զինևիչի աճյունը հանգչում է Ռուսաստանում, Կովրով քաղաքում, թեև գեներալը սիրում էր ասել, որ Վազգենը Եռաբլուրում նրան մի լավ տեղ է հատկացրել։
Անատոլի Զինևիչի հիշատակին Ստեփանակերտի փողոցներից մեկը կկրի նրա անունը։


== Ծանոթագրություններ ==


== Արտաքին հղումներ ==
Ազգ օրաթերթ #58, 31-03-2012(չաշխատող հղում)
Պոպովսկի գյուղական խորհուրդ (Խարկովի մարզ)

Անվան այլ կիրառումների համար տե՛ս՝ Պոպովսկի գյուղական խորհուրդ (այլ կիրառումներ)Պոպովսկի գյուղական խորհուրդ  (ուկրաիներեն՝ Попівська сільська рада), Ուկրաինայի Խարկովի մարզի Կրասնոգրադսկի շրջանում։
2001 թվականի տվյալներով Պոպովսկի գյուղական խորհրդում բնակվում էր 1855 մարդ։ Տարածքը՝ 72.72 կմ²։ Բնակչության խտությունը կազմում էր 25.51 մարդ/կմ²։ Խորհրդում կա 6 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի պետական ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Մեծ Շիվերտա

Մեծ Շիվերտա (ռուս.՝ Большая Шиверта), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Յաբագան գետի աջ ափով՝ 14 կմ հեռավորության վրա։ Գետի երկարությունը 18 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Օբ գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության
Ջրային օբյեկտի, պետական ջրային գրանցման կոդը - 13010200312115100008856
Հիդրոլոգիական ուսումնասիրությունների կոդը - 115100885
Ավազանի կոդը - 13.01.02.003
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Սահակ Բ Ուղկեցի

Սահակ Բ Ուղկեցի [ծ. թ. անհայտ, գ. Ուղկի, Հարք գավառ – 539], Ամենայն հայոց կաթողիկոս 534 թվականից։ Հաջորդել է Մուշե Ա Այլաբերցուն։ Սահակ Բ Ուղկեցու գործունեության մասին որևէ բան հայտնի չէ։ Կաթողիկոսական գահին նրան հաջորդել է Քրիստափոր Ա Տիրառիջցին։
Պոլոգոե Զայմիշչե

Պոլոգոե Զայմիշչե (ռուս.՝ Пологое Займище), գյուղ Ռուսաստանի Աստրախանի մարզի Ախտուբինսկի շրջանի կազմում։
Բնակչությունը 2010 թվականին գրանցված տվյալներով կազմում էր 1035 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Շատոդան (շրջան)

Շատոդան (ֆր.՝ Châteaudun), շրջան (ֆր.՝ Arrondissement) Ֆրանսիայում, այն շրջաններից, որոնք գտնվում են Կենտրոն երկրամասում։ Շրջանի դեպարտամենտ՝ Էր և Լուար։ Սուպրեֆակտուրա՝ Շատոդեն։ Շրջանի բնակչությունը 2006 թվականին կազմել է 57.982 մարդ։ Բնակչության խտությունը կազմում է 40 մարդ/կմ²։ Շրջանի մակերեսը կազմում է ընդամենը 1439կմ²։


== Տես նաև ==
Ֆրանսիայի շրջանների ցանկ


== Արտաքին հղումներ ==
Ազգային ինստիտուտի վիճակագրություն` Շատոդենի շրջան (ֆր.)


== Ծանոթագրություններ ==
Փաբիոս Մաքսիմոս

Փաբիոս Մաքսիմոս, Քվինտոս Կունկտատոր (Quintus Fabius Maximus Cunctator) (ոչ վաղ քան մ. թ. ա. 279 և ոչ ուշ քան մ. թ. ա. 275, Հին Հռոմ - մ. թ. ա. 203, Հռոմ, Հռոմեական Հանրապետություն), հին հռոմեական զորավար, պետական գործիչ։ Մ.թ.ա. 233-Մ.թ.ա. 209 թվականներին 5 անգամ ընտրվել է կոնսուլ, 221 թվականին և 217 թվականին նշանակվել դիկտատոր։ Պունիկյան II պատերազմի (մ․թ.ա․ 218-201 թթ.) ժամանակ, Տրազիմենյան լճի մոտ հռոմեացիների պարտությունից (մ․թ․ա․ 217 թվական) հետո, մշակել է յուրատեսակ մարտավարություն․ խուսափելով վճռական ճակատամարտից՝ աստիճանաբար հյուծել է Հաննիբալի բանակը՝ զրկելով պարենից և անասնակերից։ Այդ մարտավարության համար հեռացվել է պաշտոնից, նրան տրվել է Կունկտատոր (դանդաղկոտ) մականունը։ Երբ այդ մարտավարությունից հրաժարվելու հետևանքով հռոմեացիները պարտվել են (216 թվական) Կաննեի մոտ, Փաբիոս Մաքսիմոսն արդարացվել է, մականունը դարձել է պատվավոր։


== Ծանոթագրություններ ==
Բլյու բոքս

Blue box (անգլերեն՝ կապույտ արկղ), վաղ շրջանի ֆրիկերական սարք է, որը նմանակում էր հեռախոսակային օպերատորի կառավառակետը (կոնսոլը)։
Blue Box–երը չեն գործում ժամանակակից հեռախոսային ցանցերում, քանի որ 1990-ականների կեսերից օգտագործվող գրեթե բոլոր ավտոման հեռախոսակայանները թվային են և աշխատում են այլ սկբունքներով՝ ուղարկելով ծառայողական ազդանշանները հիմնական ձայնային շերտից դուրս, դրանով իսկ անհնար դարձնելով այդ գործընթացի վրա բաժանորդի ազդեցությունը։


== Գործողության սկբունքը ==
Blue box-ն օգտագործում էր 1970-ականների հեռախոսային կոմունիկացիաների հատկությունը։ Բաժանորդը հավաքում է հեռախոսահամար, որին սպասարկում է ուրիշ ԱՀԿ։ Զանգն անցնում է «տնային» և «արտաքին ԱՀԿ-ներով»։ Երբ զանգը գնում է, բաժանորդը Bluebox-ի միջոցով ուղարկում է տոնային ազդանշան 2600 Հց ( կամ 2600+2400Հց՝ միջազգային զանգերի դեպքում)։ Այդ դեպքում արտաքին ԱՀԿ-ն ստանում է նախորդ անջատման զանգի հրաման, մինչդեռ «տնային» ԱՀԿ-ն այդ ազդանշանը չի ընդունում, «մտածելով» , որ գիծը զբաղված է։
Դրանից հետո 2600 Հց գիծն ազատվում է զանգի համար և BlueBox-ի միջոցով կարելի է հավաքել ցանկացած հեռախոսահամար, օգտագործելով արտաքին ԱՀԿ-ն, և հնարավոր էր կատարել միջազգային և միջքաղաքային զանգեր ներքաղաքային գներով, կամ անվճար։


== Հաճախականությունները և տևողությունները ==
Ամեն բազմահաճախանի ազդանշանը (MF tone) կազմված է երկու հաճախականություններից, որոնք բերված են ձախ աղյուսակում։ Նրանք տարբերվում են բաժանորդների կողմից հավաքվող տոնային ազդանշանների հաճախականություններից, որոնք բերված են աջ աղյուսակում։
Մուրսալ (Արեշի գավառ)

Մուրսալ, գյուղ Արևելյան Հայաստանի Ելիզավետպոլի նահանգի Արեշի գավառում։


== Բնակչություն ==
1908 թվականին գյուղն ունեցել է 1015 կովկասի թաթար բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Ընտանի սագ

Ընտանի սագ՝ ընտանի ջրլող թռչուն, որն առաջացել է մոխրագույն սագից (Anser anser)։ Ինչպես կանոն, ընտանի սագը չի կարող թռչել։
Ընտանի սագերն ավելի շատ են, քան վայրիները և հիմնականում սպիտակ գույնի են։ Բուծվում է մսի, ճարպի, փետուրների և լյարդի համար։ Ընտանի սագերը տարվա մեջ 15-30 ձու են ածում, որոնցից 10-14-ի վրա էգը թուխս է նստում։ 28-30 օրից ձվերից դուրս են գալիս ճուտիկներ։.


== Ծագումը ==
Ընտանի սագերը ծագում են վայրի մոխրագույն սագից (A. anser)


== Ծանոթագրություններ ==
Ակսել Պոլսեն

Ակսել Պոլսեն (հուլիսի 18, 1855(1855-07-18), Աքեր, Ակերսհուս, Նորվեգիա - փետրվարի 9, 1938(1938-02-09), Նեսոդեն, Ակերսհուս, Նորվեգիա), նորվեգացի գեղասահորդ և չմշկավազորդ։ Նա հորինել է գեղասահքի ակսել թռիչքը և կրել է չմշկավազքի աշխարհի չեմպիոնի տիտղոսը 1882 թվականից մինչև 1938 թվականը։ 1976 թվականին նա ընդգրկվել է Գեղասահքի Փառքի Սրահում։


== Կենսագրություն ==
Պոլսենը ծնվել է Ակերում Քրիստինիայի (ներկայումս՝ Օսլո) Հաագին Օլսենի (1822-1918 թվականներ) և վաճառական Յոհան Փիթեր Պոլսենի (1820–1887 թվականներ) ընտանիքում։ Նա մեծացել է Օսլոյում, որտեղ իր հայրը սուրճի խանութ էր աշխատեցնում։ Նա սահել սկսել է վաղ տարիքից և 1870 թվականից արդեն մրցել է և չմշկավազքում և գեղասահքում։ 1882 թվականին նա չմշկավազքի աշխարհի առաջնություններում Վիեննայում և ստացել է հավելյալ մրցանակ գեղասահքում նոր տեսակի թռիչքի համար, որը նա կատարել է չմշկավազքի ժամանակ և որը անվանվել է իր անունով։ 1883 թվականի ձմռանը Պոլսենը գնացել է Հյուսիսային Ամերիկա մասնակցելու մի շարք չմշկավազքի մրցումների։ 1883թվականի փետրվարի 8-ին Վաշինգտոն Պարկում՝ (անգլ.՝ Washington Park), Բրուկլին (անգլ.՝ Brooklyn), Նյու Յորք (անգլ.՝ New York) անց է կացվել բացօթյա մրցավազք։

1 մղոն; 3 րոպե,  34 3/5 վայրկյան
5 մղոն; 19 րոպե, 10 վայրկյան
10 մղոն; 39 րոպե, 7 3/5 վայրկյան1885 թվականի սկզբում նա հաղթել է և չմշկավազքի, և գեղասահքի առաջնություններում Համբուրգում և 1885 թվականի փետրվարի 26-ին 3 մղոնանոց մրցավազք է ունեցել մեկ ուրիշ հայտնի գեղասահորդի՝ Ռենկ վան դեր Զիի հետ Ֆրոգներկիլենում։ Մրցավազքը գրավել է 20,000-30,000 հանդիսատեսի։
Պոլսենը կրել է աշխարհի չմշկավազքի չեմպիոնի տիտղոսը 1882 թվականից մինչև 1890 թվականը, նա պարտվել է այն 1890 թվականին  Հ. Ջ. Մակքորմիքին Hugh McCormick (D). New Brunswick Sports Hall of Fame   3 մղոնանոց մրցավազքում Մինեպոլիսում (անգլ.՝ Minneapolis, Minnesota): Բացի ակսել թռիչքից նա նաև հորինել է առաջին ժամանակակից չմուշկները՝ կոշիկին ամրացված մետաղյա շեղբով։ Իր հոր մահից հետո նա աշխատեցրել է սուրճի խանութը իր եղբոր՝ Էդվինի հետ մինչև 1936 թվական։ Նա ամուսանցել է երկու  անգամ, առաջին անգամ՝ 1885 թվականին Քեթրին Ուլիամսի հետ, ամուսնալուծվել է 1890 թվականին և երկրորդ անգամ ամուսնացել է Աննա Էլիզ Նիկոլեսենի հետ (1865-1935 թվականներ)։


== Ծանոթագրություններ ==
Երկու շիրիմ իրար կից

«Երկու շիրիմ իրար կից», Հովհաննես Թումանյանի քառյակներից՝ գրված 1918 թվականի փետրվարի 4-ին։


== Պատմություն ==
Թումանյանի ընտանիքի արխիվում պահվում է երկու ինքնագիր, ինչպես նաև քառյակի մտահղացման վերաբերող մի արձակ, որ ներկայացված է «Տարբերակներ» բաժնում։ Առաջին անգամ ստեղծագործությունը տպագրվել է 1918 թվականին Թիֆլիսում լույս տեսնող «Ժողովրդի ձայն» թերթի 1-ին համարում, այնուհետև Թիֆլիսում հրատարակված Հովհաննես Թումանյանի «Քառյակներ» ժողովածուի 19,-րդ էջում, Սուրխաթյանի «Գրական գոհարներ» քրեստոմատիայի 498-րդ էջում, Կոստանդնուպոլսում լույս տեսած «Բանաստեղծություններ» ժողովածուի 53-րդ էջում, ապա՝ Թումանյանի երկերի ժողովածուի առաջին հատորի 208-րդ էջում։ Ստեղծագործությունն արտատպվում է Կ․ Պոլսում լույս տեսած «Բանաստեղծություններ» ժողովածուից։


== Ծանոթագրություններ ==
Յայցե

Անվան այլ կիրառումների համար տե՛ս՝ Յայցե (այլ կիրառումներ)Յայցե (բոս․՝ Jajce), քաղաք Բոսնիա և Հերցեգովինայում։ Համանուն համայնքի վարչական կենտրոնն է։ Տեղակայված է Վրբաս գետի վրա։ Պլիվա գետի վրա գտվնում է էլեկտրակայանների կասկադ։


== Պատմություն ==

Քաղաքի անվանումը ծագում է սերբախորվաթերեն jaje բառից, որը թարգմանաբար նշանակում է «ձու»։
Յայցեն առաջին անգամ հիշատակվում է 1396 թվականին։ Հիմնադրվել է Հրվոե Վուկչիչի կողմից 1391-1404 թվականներին միջև, որը հավանաբար կառուցել է ամրոցը Մեդվեդ աշտարակի տեղում։ Հրվոեից հետո քաղաքն անցել է Ռադիվոյ Յաբլանովիչին, իսկ հետո՝ Կոտրոմանիչներին՝ դառնալով թագավորական մայրաքաղաքներից մեկը։ 1423 և 1431 թվականին թագավորությունն այստեղից ղեկավարել է Տվրտկո II-ը, իսկ 1444, 1446, 1450 և 1456 թվականներին՝ Տոմաշը։ 1461 թվականին այստեղ է թագադրվել Բոսնիայի վերջին թագավոր Ստեպան Տոմաշևիչը։ 1439 թվականին թուրքական զինված խմբերն առաջին անգամ մոտեցել են Յայցեին։
1463 թվականին թուրքերը գրավել են Յայցեն և կարողացել են պահել այն մինչև այդ թվականի դեկտեմբերի 24-ը։ Այսպես կոչված Յայցեի բանովինայի գոյության տարիներին, 1464-1527 թվականներին, Յայցեն եղել է դրա վարչական կենտրոնը։ Այդ ժամանակահատվածում քաղաքի կառուցվումն ավարտին է հասցվել հունգարական թագավորների կողմից։ 1527 թվականի դեկտեմբերին քաղաքը վերջնականապես գրավվել է թուրքերի կողմից, ինչի մասին Վիեննայում և Վենետիկում իմացել են 1528 թվականի հունվարի 20-28-ը։ Թուրքերն այդ ժամանակ դիձարի կողմից կառավարվող քաղաքում կայազոր են տեղավորել։ 17-րդ դարի երկրորդ կեսին ստեղծվել է Յայցեի կապետանիան։ Սուլեյմանբեգ Կուլենովիչը եղել է Յայցեի վերջին դիձարը։ 1833 թվականին այստեղ են գտնվել 12 հրանոթ։
1992 թվականին Յայցե շրջանում անցկացվել է «Վրբաս-92» ռազմական գործողությունը։


== Ծանոթագրություններ ==
Or Nah

«Or Nah», ամերիկացի R&B/հիփ հոփ երգիչ Ty Dolla Sign-ի երգը, համագործակցությամբ ռեփեր Վիզ Խալիֆայի հետ։ Երգը թողարկվել է 2014 թվականի հունվարի 7-ին, որպես Ty Dolla Sign-ի «Beach House EP» մինի ալբոմի երկրորդ սինգլ։
Երգի պաշտոնական ռեմիքս տարբերակում բացի Ty Dolla Sign-ից և Վիզ Խալիֆայից, իր մասնակցությունն ունի նաև կանադացի երգիչ The Weeknd-ը։


== Տեսահոլովակ ==
2014 թվականի հունվարին երգի ռեմիքս տարբերակի համար նկարահանվել է տեսահոլովակ, որի պրեմիերան կայացել է նույն տարվա հունիսի 13-ին։


=== Քննադատություն ===
Rap-Up ամսագիրը երգի տեսահոլովակը անվանելով «մութ և խորհրդավոր», գրել է, որ տեսահոլովակում նկարահանվել է «սեքսուալ կանանց երամ»։ The Fader հրատարակչությունը գրել է, որ տեսահոլովակը մնում է «հանդարտ և անհետաքրքիր», սակայն վերջին մասը «մեզ թողնում է հետաքրքրության մեջ»։ Stereogum ինտերնետ հրատարակչությունը տեսահոլովակը նմանեցրել է շվեդական թրիելերի, իսկ հատկապես վերջին մասը սարսափ ֆիլմի։


== Հիթ շքերթներ ==


== Ծանոթագրություններ ==


== Արտաքին հղումներ ==
Երգի տեսահոլովակը ՅուԹուբում
(4082) Սվան

(4082) Սվան (անգլ.՝ Swann), աստերոիդ աստերոիդների հիմնական գոտում։ Հայտնաբերվել է 1984 թվականի սեպտեմբերի 27-ին Կարոլին Շումեյկերի կողմից Պալոմարում։
Միջին հեռավորությունը Արեգակից կազմում է 2,390964 ա. մ., առավելագույնը մոտենում է 1,776 ա. մ. հեռավորության վրա և հեռանում 3,0059 ա. մ.։ Արեգակի շուրջ մեկ ամբողջական պտույտ է կատարում 1350,39 երկրային օրվա ընթացքում, իր ուղեծրով շարժվելով միջինում 0,26659 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,6° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4082) Սվան աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գորտ կեքս

Գորտ կեքս  (անգլ.՝ Frog cake), աղանդեր գորտի գլխի տեսքով, որը պատրաստվում է կրեմով բիսկվիթից, որը պատված է պոմադկայով։ Առաջին անգամ կեքս գորտը պատրաստվել է «Balfours» փռում 1922 թվականին ու արագ դարձավ հանրահայտ ուտեստ Հարավային Ավստրալիայում։ Սկզբից կեքս գորտը միայն եղել է կանաչ, իսկ արդեն ժամանակներ անց հայտնվեցին շագանակագույն, վարդագույն և այլ գույների կեքս գորտեր։


== Պատմություն ==
1920-ականների սկբներին Գորդոն Բալֆուրը եկել է Ֆրանսիա, որտեղ տեսել է կեքս-գորտեր տեղի հրուշակագործների մոտ։ Հետո այն թխվեց Ադելաիդայում, երբ Գորդոնը վերադարձավ Ավստրալիա։ Այն դարձավ ֆիրմային ուտելիք Balfours կողմից, և ավանդական ուտելիք Հարավային Ավստրալիայում։ Ներկայումս այս կեքսերից վաճառում են Վիկտորիայում, Քվինսլենդում և ուրիշ վայրերում։ Կան կեքսի բազմաթիվ տեսքեր՝ ձնեմարդ, ճուտիկ, ինչպես նաև կեքս գորտ, որը ձևավորել են Ադելաիդայի ֆուտբոլային թիմի նշանով։


== Ծանոթագրություններ ==


== Գրականություն ==
Clarke Daniel (հունիսի 17, 2003)։ «Our State South Australia, Diverse, Different and Dynamic Beyond Value»։ The Advertiser։ էջ 31 
Flanders, Anna (ed) (2007)։ Made in SA. South Australian business: a state of growth։ Advertiser Enterprises։ էջ 36։ ISBN 9780959960259 
Goers Peter (օգոստոսի 18, 2007)։ «A little lunacy on Victoria Square»։ The Advertiser։ Արխիվացված է օրիգինալից 2012-12-30-ին։ Վերցված է 2008-02-10 
Haran Brady (հունիսի 11, 2001)։ «How 8 of these Frog Cakes helped to win 2007 World Police and Fire Games»։ The Advertiser։ էջ 8 
Hockley Catherine (մայիսի 26, 2001)։ «Tuckshop cup cake treat leap-frogs ahead»։ The Advertiser։ էջ 29 
Hooper Ben (նոյեմբերի 9, 2000)։ «Leaping frog cake sales help bakery»։ The Advertiser։ էջ 11 
Jauncey Dorothy (2004)։ Bardi Grubs and Frog Cakes: South Australian Words։ Oxford University Press։ էջեր 211–212։ ISBN 0195517709 
Jauncey Dorothy (May 2004)։ «South Australia – 'Kind of Different'?»։ OzWords (Australian National Dictionary Centre)։ Վերցված է 2008-07-23 
Lloyd Tim (ապրիլի 7, 2001)։ «When pride is a frog cake and Popeye»։ The Advertiser։ էջ 30 
«Protection for frog cake»։ The Advertiser։ սեպտեմբերի 12, 2001։ էջ 9
Խորձոր (այլ կիրառումներ)

Խորձոր, կարող է վերաբերել՝

Խորձոր - գյուղ Արևմտյան Հայաստանում, Էրզրումի վիլայեթի Սպերի գավառակում
Խորձոր - գյուղ Հայաստանի Սյունիքի մարզում
Կապարի (II) նիտրատ

Կապարի (II) Նիտրատ Рb(NO3)2, քիմիական բանաձևով անօրգանական միացություն է։ Այն հանդիպում է որպես անգույն բյուրեղ կամ սպիտակ փոշի։ Ի տարբերություն շատ այլ կապարի (II) աղերի, այն լուծվում է ջրում։
Հայտնի է դեռ Միջին դարերից plumb dulcis անվամբ։ Կապարի Նիտրատի արտադրությունը ազոտական թթվում մետաղական կապարից կամ կապարի օքսիդից փոքրածավալ էր։ Նպատակն էր դրա անմիջական օգտագործումը այլ կապար պարունակող միացություններ արտադրելու համար։
19-րդ դարում, կապարի (II) նիտրատը սկսվեց արտադրվել Եվրոպայում ու Ամերիկայում առևտրային նպատակներով։ Պատմականորեն, դրա հիմնական կիրառությունն էր գունանյութերի ու կապարային ներկերի համար հումքը, սակայն այդպիսի ներկերը փոխարինվել են ավելի քիչ թունավոր ներկերով, որոնց հիմնական բաղադրիչն է տիտանի երկօքսիդը։
Կապարի (II) նիտրատը թունավոր օքսիդիչ է և դասակարդվել է որպես մարդկանց համար քաղցկեղածին նյութ։ Այս պատճառով այն պետք է պահպանվի և մշակվի համաձայն համապատասխան ապահովության կանոնների` այն ներշնչելը կամ դրա հետ փոխազդելը կանխելու համար։


=== Կառուցվածք ===

Պինդ կապարի նիտրատի կառուցվածքը հայտնաբերվել է նեյտրոնային դեֆրակցիայի միջոցով։


== Ծանոթագրություններ ==


== Արտաքին հղումներ ==
Woodbury William D. (1982)։ «Lead»։ Mineral yearbook metals and minerals (Bureau of Mines):  515–42։ Վերցված է 2008-01-18 
«Lead»։ NIOSH Pocket Guide to Chemical Hazards (National Institute for Occupational Safety and Health)։ September 2005։ NIOSH 2005-149։ Վերցված է 2008-01-19 
«Lead and Lead Compounds Fact Sheet»։ National Pollutant Inventory (Australian Government, Department of the Environment and Water Resources)։ July 2007։ Արխիվացված է օրիգինալից հունվարի 11, 2008-ին։ Վերցված է 2008-01-19 
«Lead»։ A Healthy home environment, Health hazards (US Alliance for healthy homes)։ Վերցված է 2008-01-19 
«Demonstration movie: Bright Orange Yellow How can you get it»։ Վերցված է 2008-01-19 (չաշխատող հղում)Ապահովության տեղեկատվական թերթիկներ

MSDS for lead nitrate, PTCL, Oxford University Archived 2007-09-16 at the Wayback Machine.
«MSDS for lead nitrate, ProSciTech»։ Արխիվացված է օրիգինալից 2011-02-23-ին։ Վերցված է 2017-06-18  (126 KiB)
MSDS for lead nitrate, Science Stuff Inc
MSDS for lead nitrate, Iowa State University Archived 2006-05-04 at the Wayback Machine.
MSDS for lead nitrate, NIST(չաշխատող հղում)
Ավերկտալեռ

Ավերկտալեռ, լեռ Թուրքիայում, Վանա լճի հարավային կողմում, Մոկսի շրջանում, Մոկս գյուղաքաղաքից հյուսիս, Լճան գյուղի մոտ։


== Ծանոթագրություններ ==
Թերսիգոմ

Թերսիգոմ, գյուղ Արևմտյան Հայաստանում, Էրզրումի վիլայեթի Բասենի գավառակում։ Գտնվում էր Խորասան գյուղաքաղաքից 18 կմ հարավ-արևելք, Հասանկալա քաղաքից 50 կմ հարավ-արևելք, Արաքսի ավազանի ձախ կողմում։
Տարածքը լեռնային էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
La Presse (Մոնրեալ)

La Presse, ֆրանսալեզու շաբաթաթերթ, որը լույս է տեսնում Մոնրեալում, Քվեբեկ, Կանադա, շաբաթ օրերին։ Հիմնադրվել է 1884 թվականին։ Պատկանում է Կանադայի Power Corporation-ի դուստր ձեռնարկությանը՝ Groupe Gesca-ին։ Կիրակի օրերի թողարկումը դադարեցվել է 2009 թվականին, իսկ աշխատանքային օրերին՝ 2016 թվականին։


== Նկարագրություն ==
La Presse-ը լայնաշերտ թերթ է կրթված, միջին դասի ընթերցողների համար։ Նրա հիմնական մրցակիցն ամենօրյա Le Journal de Montréal-ն է, որի թիրախն ավելի պոպուլիստական ընթերցողներն են։ La Presse-ը բաղկացած է մի քանի բաժիններից, որոնք առնչվում են արվեստին, սպորտին և այլ թեմաների։ Շաբաթօրյա հրատարակությունը կարող է պարունակել ավելի քան 10 բաժիններ։
Թերթի կայքն է՝ www.lapresse.ca, գործում է որպես ընկերության լայն պորտալ, որը հրապարակում է նորություններ և խմբագրական բովանդակություն Gesca-ի բոլոր թերթերում։
2011 թվականին թերթի ամենօրյա շրջանառությունը կազմել է 204948, շաբաթօրյա շրջանառությունը՝ 2011:


== Պատմություն ==

Թերթը հիմնադրվել է 1884 թվականի հոկտեմբերի 20-ին Ուիլյամ-Էդմոնդ Բլումհարտի կողմից։ Թերթի ղեկավարումը 1889 թվականին ստանձնել է Տրեֆլե Բերտյոմը։
1901 թվականի ապրիլին թերթը Քվեբեկ քաղաքում կրուիզ կազմակերպեց (Croisière de La Presse), ինչպես նաև իրականցրեց բարեգործություն՝ Սուրբ ծննդին աղքատ երեխաներին նվերներ բաժանելով (L'Oeuvre des étrennes aux enfants pauvres):
Թերթն ամբողջովին գրաֆիկական վերափոխման ենթարկվեց 1986 և կրկին 2003 թվականներին։
1984 թվականից ի վեր La Presse թերթն ամեն տարի ներկայացրել է «Տարվա մարդ» մրցանակը, որին արժանացել են Ժուլի Պեյետը, Դանիել Լենգուան, Գաետան Բուշեն։ Նույն տարում, իր 100-ամյա տարելիցի առթիվ, թերթը հրատարակել է հուշագիրք։ Նմանատիպ գիրք է հրատարակվել Éditions La Presse-ի կողմից` ամփոփելով 20-րդ դարի հիմնական իրադարձությունները։
2001 թվականին, երբ նոր խմբագիր դարձավ Գի Քրիվիերը, թերթում արմատական վերակառուցում սկսվեց։ Արդիականացվել է գրաֆիկական դիզայնը, ստեղծվել են նոր բաժիններ, զգալիորեն ավելացել է միջազգային լուսաբանումը և աշխատանքի են ընդունվել նոր, երիտասարդ և խոստումնալից լրագրողներ։ Այս փոփոխությունները զգալի դրական ազդեցություն ունեցան թերթի որակի և շրջանառության վրա, այն պարագայում, որ թերթն այժմ համարվում է Քվեբեկի ռեկորդային Le Devoir-ի մրցակից։
2011 թվականին La Presse ընտրվել է որպես առաջատար թերթ և փոխառվել բոլոր մեդիա հարթակներում։ Cyberpresse.ca դարձել է LaPresse.ca.
2013 թվականին La Presse մեկնարկել է La Presse+ iPad-ի համար նոր անվճար թվային հրատարակություն, որը վերահսկում է, թե ինչպես են օգտվողները տեղեկատվություն ստանում։
2015 թվականի սեպտեմբերին թերթը հայտարարել է, որ 2016 թվականի ավարտին կդադարեցնի թերթի աշխատանքային օրերի տպագրության հրատարակությունը. այն հասանելի կլինի միայն թվային հրատարակության մեջ։


== Ծանոթագրություններ ==


== Արտաքին հղումներ ==
Պաշտոնական կայք
Զարեհ Սահակյանց

Զարեհ Հայկի Սահակյանց (նոյեմբերի 11, 1933(1933-11-11), Դոնի Ռոստով, ՌԽՖՍՀ, ԽՍՀՄ - հունվարի 6, 1986(1986-01-06), Երևան, Հայկական ԽՍՀ, ԽՍՀՄ), հայ խորհրդային ջութակահար, ալտահար և դիրիժոր, պրոֆեսոր (1983 թ.), ՀԽՍՀ արվեստի վաստակավոր գործիչ (1973 թ.)։ Հայաստանի պետական կամերային նվագախմբի հիմնադիր]։


== Կենսագրություն ==
Զարեհ Սահակյանցը ծնվել է 1933 թվականին Դոնի Ռոստովում։ Սահակյանցը երաժշտական կրթությունը ստացել է Մոսկվայի (ջութակահար, 1958 թ.) և Երևանի (դիրիժոր, 1982 թ.) կոնսերվատորիաներում, ճանաչված մանկավարժներ Կ․ Դոմբաևի և Յ. Յանկելևիչի դասարաններում։
1952-ին ավարտել է Երևանի միջնակարգ մասնագիտական երաժշտական դպրոցը (Կ․ Դոմբաևի դասարան), 1952–54-ին սովորել Երևանի կոնսերվատորիայում։ 1958-ին ավարտել է Մոսկվայի կոնսերվատորիան որպես ջութակահար (Յու․ Ի․ Ցանկելևիչի դասարան), 1982-ին՝ Երևանի կոնսերվատորիան որպես դիրիժոր (Յու․ Դավթյանի դասարան)։ 1957–58-ին աշխատել է Մոսկվայի կամերային նվագախմբում։ 1960–1963-ին՝ Հայաստանի պետական սիմֆոնիկ նվագախմբի ջութակահար–կոնցերտմայստեր, 1962–75-ին՝ իր իսկ հիմնադրած Հայաստանի կամերային անսամբչի գեղարվեստական ղեկավար։ 1962-ից դասավանդում է Երևանի կոնսերվատորիայում (կամերային անսամբլ, կվարտետի դասարան, 1983-ից՝ պրոֆեսոր)։ 1975–1977-ին դասավանդել է Կահիրեի կոնսերվատորիայում։ Անդրկովկասյան մրցույթի դափնեկիր (Բաքու, 1960, 2-րդ մրցանակ), Հայաստանի լենինյան կոմերիտմիության մրցանակ (1970)։ 
1957-1958 թթ. եղել է Մոսկվայի կամերային նվագախմբի ջութակահար։ 1958 թվականին վերադարձել է Հայաստան և 1960-1963 թթ. ստանձնել Հայաստանի պետական սիմֆոնիկ նվագախմբի կոնցերտմայստերի պաշտոնը, 1962-1975 թթ.՝ իր հիմնադրած Հայաստանի կամերային նվագախմբի գեղարվեստական ղեկավար։
Սահակյանցը նպաստել է Հայաստանում կամերային երաժշտության տարածմանը։ Մշակել է Կոմիտասի, Բարսեղ Կանաչյանի ստեղծագործությունները։
1962-1986 թթ. դասավանդել է Երևանի, 1975-1977 թթ.՝ Կահիրեի կոնսերվատորիաներում։
Զարեհ Սահակյանցը կամերային նվագախմբի համար մի շարք մշակումներ և փոխադրումներ է կատարել, և հատկապես արժեքավոր են երջանկահիշատակ Վազգեն Ա կաթողիկոսի ցանկությանբ իրագործված պատարագի չորս հատվածի մշակումները։
Սահակյանցն արժանացել է վաստակավոր արտիստի (1967), արվեստի վաստակավոր գործչի (1973 թ.) կոչումների։ Նա Անդրկովկասյան մրցույթի դափնեկիր էր (1960 թ.), ՀԼԿԵՄ մրցանակակիր (1970 թ.)։ ԽՍԿԿ անդամ 1967-ից։


== Մեջբերումներ Զարեհ Սահակյանցի մասին ==


== Ծանոթագրություններ ==
Ուսվյատե

Ուսվյատե (ռուս.՝ Усвятье), գյուղ Ռուսաստանի Սմոլենսկի մարզի Դորոգոբուժսկի շրջանի կազմում։
Բնակչությունը 2007 թվականին գրանցված տվյալներով կազմում էր 432 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(6764) Կիրիլլավրով

(6764) Կիրիլլավրով (անգլ.՝ Kirillavrov), աստերոիդ աստերոիդների հիմնական գոտում։ Հայտնաբերվել է 1981 թվականի հոկտեմբերի 7-ին Լյուդմիլա Չեռնիխի կողմից Նաուչնիում։
Միջին հեռավորությունը Արեգակից կազմում է 2,260023 ա. մ., առավելագույնը մոտենում է 1,9469 ա. մ. հեռավորության վրա և հեռանում 2,5731 ա. մ.։ Արեգակի շուրջ մեկ ամբողջական պտույտ է կատարում 1240,99 երկրային օրվա ընթացքում, իր ուղեծրով շարժվելով միջինում 0,290091 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,05° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6764) Կիրիլլավրով աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Տասնհինգ

Տասնհինգ (15), բնական թիվ է, գտնվում է 14-ի և 16-ի միջև։


== Մաթեմատիկայում ==
կարգային անունը՝ տասնհինգերորդ
հարազատ պարզ թվերի արտադրյալ է՝ 15=3·5;
5-րդ եռանկյունի թիվն է;
4-րդ Մերսենի թիվն է։
1015-ի անունն է քվադրիլիոն, տասնորդական նախածանցներ են՝ Պետա- (Պ) և ֆեմտո- (ֆ), 10−15-ի համար։


== Այլ բնագավառներում ==
հայերենի այբուբենի տառերով գրելաձևը՝ ԺԵ
15-ը՝Ֆոսֆորի ատոմային թիվն է
Ֆրանսիայի Կանտալ դեպարտամենտի կարգային թիվն է։